Diari Oficial de la Generalitat Valenciana


Sumari del DOGV 8914, del 28-09-2020 (2020/7714)

RESOLUCIÓ de 22 de setembre de 2020, del director general de Relacions amb les Corts, per la qual es publica el conveni entre la Generalitat, a través de la Conselleria d'Economia Sostenible, Sectors Productius, Comerç i Treball i l'Ajuntament d'Alacant, per a l'impuls dels projectes empresarials declarats com a prioritaris a l'empara de la Llei 19/2018, de 13 de juliol, de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8914

Data del DOGV
:   28-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7714


Data del document
:   22-09-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 22 de setembre de 2020, del director general de Relacions amb les Corts, per la qual es publica el conveni entre la Generalitat, a través de la Conselleria d'Economia Sostenible, Sectors Productius, Comerç i Treball i l'Ajuntament d'Alacant, per a l'impuls dels projectes empresarials declarats com a prioritaris a l'empara de la Llei 19/2018, de 13 de juliol, de la Generalitat. [2020/7714]  
La Generalitat, a través de la Conselleria d'Economia Sostenible, Sectors Productius, Comerç i Treball i l'Ajuntament d'Alacant han subscrit, prèvia tramitació reglamentària, el dia 28 de juliol de 2020, el conveni per a l'impuls dels projectes empresarials declarats com a prioritaris a l'empara de la Llei 19/2018, de 13 de juliol, de la Generalitat, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 14 setembre de 2020 i número 1282/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
  
València, 22 de setembre de 2020.- El director general de Relacions amb les Corts: Antonio Torres Salvador.  
  
  
Conveni entre la Conselleria d'Economia Sostenible, Sectors Productius, Comerç i Treball i l'Ajuntament d'Alacant, per a l'impuls dels projectes empresarials declarats com a prioritaris a l'empara de la Llei 19/2018, de 13 de juliol, de la Generalitat  
  
Alacant, 28 de juliol de 2020  
  
Reunits  
D'una part el conseller d'Economia Sostenible, Sectors Productius, Comerç i Treball, Rafael Climent González, segons Decret 6/2019, de 17 de juny, del president de la Generalitat, pel qual nomena a les persones titulars de les vicepresidències i de les conselleries, en l'exercici de les atribucions que li confereix la Llei 5/1983, de 30 de desembre, del Consell.  
D'una altra part, la persona sotasignada, alcalde president de l'Ajuntament d'Alacant, Luís Barcala Sierra, en l'exercici de les atribucions que li confereix l'article 124.4.a de la Llei 7/1985, de 2 d'abril, reguladora de bases de règim local, segons la redacció donada per la Llei 53/2003, de 16 de desembre, de mesures per a la modernització del govern local.  
  
Exposen  
Primer. Que els poders públics han de desenvolupar polítiques que contribuïsquen a la recuperació i el desenvolupament de les activitats empresarials que dinamitzen l'economia regional d'una forma sostenible i que promoguen la creació d'ocupació.  
Segon. Que la promoció i l'estímul del creixement econòmic, així com el foment de la competitivitat i la productivitat del nostre teixit empresarial, exigeix crear els instruments adequats que minimitzen les barreres que afecten els processos d'inversió de les empreses.  
  
Tercer. Que la col·laboració entre les diferents administracions esdevé fonamental per a oferir solucions i respostes globals i centralitzades per a la posada en marxa d'aquestes activitats empresarials, màximament quan de l'execució d'aquests projectes es deriven uns beneficis afegits de caràcter social, mediambiental i innovador.  
Quart. Que la Generalitat, a través de la Llei 19/2018, de 13 de juliol, d'acceleració de la inversió a projectes prioritaris, desenvolupada pel Decret 78/2019, de 7 de juny, del Consell, que aprova el Reglament d'aquesta, ha creat el Punt d'Acceleració a la Inversió les funcions del qual són exercides per l'àrea competent en matèria de promoció internacional i inversions de l'Institut Valencià de Competitivitat Empresarial (IVACE), entitat adscrita a aquesta conselleria, amb la finalitat d'habilitar els mecanismes legals adequats i establir les mesures administratives tendents a afavorir els processos d'inversió de les empreses que aporten aquest valor afegit, especialment simplificant els tràmits mitjançant la centralització i la reducció de terminis administratius.  
  
Cinqué. Que aquest Punt és l'instrument encarregat d'impulsar i coordinar en els diferents tràmits els procediments administratius relacionats amb els projectes empresarials declarats com a projectes prioritaris d'inversió, així com de fer el seguiment de l'estat de tramitació de l'expedient davant tots aquells òrgans de la Generalitat amb competències, i, si escau, de les entitats locals i de l'administració de l'Estat, prèvia subscripció amb aquests dels oportuns instruments de col·laboració.  
  
Sisé. Que el Consell, en la seua sessió de 24 de gener de 2020, autoritza la subscripció del present conveni.  
  
En virtut de l'exposat, les parts es reconeixen capacitat legal i legitimitat i acorden la signatura del present conveni que es regirà per les següents  
  
Clàusules  
  
Primera. Objecte  
L'objecte del present conveni és la col·laboració de l'Ajuntament d'Alacant amb la Generalitat en l'acceleració dels projectes empresarials declarats com a prioritaris d'inversió per a la Comunitat Valenciana, que es vagen a desenvolupar en el seu territori.  
  
Segona. Obligacions de l'entitat local  
L'entitat local signant es compromet a:  
a) Nomenar a una persona que serà la interlocutora amb caràcter general amb el Punt d'Acceleració a la Inversió.  
b) Proporcionar informació sobre l'estat de tramitació dels procediments desenvolupats en la seua localitat, quan els projectes complisquen amb els criteris d'elegibilitat de l'article 2 de la Llei 19/2018, de 13 de juliol, de la Generalitat, d'acceleració de la inversió a projectes prioritaris i s'hagen tramitat pel Punt d'Acceleració a la Inversió, així com sobre qualsevol altra matèria que puga ser d'interés per al projecte.  
  
c) Reduir els terminis ordinaris dels tràmits administratius, llicències i informes dels procediments, respectant, en tot cas, la legislació bàsica en la matèria, de conformitat amb l'article 4 de la citada Llei 19/2018.  
d) Participar en la Comissió Tècnica d'Inversions sempre que haja sigut convocada pel Punt d'Acceleració a la Inversió quan el projecte d'inversió es duga a terme en el seu àmbit territorial.  
  
Tercera. Obligacions de la Generalitat  
La Generalitat, a través de la conselleria competent en matèria d'internacionalització, es compromet a:  
a) Nomenar a una persona responsable del projecte que serà la interlocutora amb caràcter general amb l'entitat local.  
b) Traslladar a l'entitat local tota la documentació requerida per a l'estudi del projecte i determinació dels tràmits administratius.  
c) Convocar a l'entitat local a la Comissió Tècnica d'Inversions sempre que es considere necessari per a una millor implementació del projecte.  
  
Quarta. Actuacions en cas d'incompliment  
Tant la Conselleria d'Economia Sostenible, Sectors Productius, Comerç i Treball com l'entitat local podran extingir el conveni en qualsevol moment en cas d'incompliment de les seues obligacions per qualsevol de les parts.  
  
Cinquena. Règim de modificació del conveni  
La modificació del contingut del conveni requerirà acord unànime dels signants i requerirà el compliment dels mateixos tràmits preceptius de la subscripció.  
  
Sisena. Vigència del conveni  
El conveni entrarà en vigor en el moment de la seua signatura i la seua vigència s'estendrà durant un any, prorrogant-se automàticament per períodes successius d'un any, fins a un màxim de quatre, si no mitja denúncia prèvia per qualsevol de les parts amb una antelació mínima de 2 mesos a la seua data de finalització.  
  
Setena. Resolució del conveni  
Les parts podran procedir a l'extinció del conveni, a més de per la conclusió del termini de vigència, quan les obligacions i compromisos reflectits en el mateix no es complisquen o per mutu acord de totes dues parts. Així mateix, serà causa de resolució la impossibilitat acreditada o sobrevinguda del compliment dels compromisos adquirits per motius aliens a la voluntat de les parts. S'adoptaran les mesures oportunes perquè es determine la manera de finalitzar les actuacions en curs d'execució.  
  
Huitena. Discrepàncies i Jurisdicció aplicable  
Les parts es comprometen a resoldre de manera amistosa qualsevol desacord que puga sorgir en el desenvolupament del present Acord.  
La jurisdicció a la qual es sotmetran les qüestions litigioses que puguen sorgir respecte del conveni és la contenciosa administrativa, sotmetent-se als òrgans jurisdiccionals de la ciutat de València.  
  
Novena. Finançament de l'activitat  
L'aplicació i execució d'aquest conveni, incloent a aquest efecte tots els actes jurídics que pogueren dictar-se en la seua execució i desenvolupament, no podrà suposar obligacions econòmiques per a la Generalitat, i en tot cas, hauran de ser ateses amb els seus mitjans personals i materials.  
  
Desena. Confidencialitat de la informació i publicació de resultats  
  
Cadascuna de les parts es compromet a no difondre, en cap cas, les informacions pertanyents al projecte a les quals hagen pogut tindre accés en el desenvolupament de la present col·laboració. L'obligació de confidencialitat s'estendrà a tota la informació i documentació aportada per la persona impulsora de l'activitat empresarial per a la seua correcta tramitació i conseqüent implantació.  
  
Onzena. Publicitat del conveni  
El conveni subscrit i, si és el cas, la seua modificació, pròrroga, suspensió o extinció, una vegada inscrit en el Registre, es publicarà en el Diari Oficial de la Generalitat Valenciana. La dita publicació es realitzarà en el termini màxim de deu dies hàbils des de la seua inscripció.  
  
Dotzena. Transparència i accés als convenis  
El present conveni serà objecte de publicació íntegra al portal de transparència de la Generalitat, a través de la gvaOberta amb l'objecte de complir amb les obligacions de transparència establides en la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
  
Tretzena. Protecció de dades de caràcter personal  
Les parts garanteixen que el tractament de dades personals generades o obtinguts amb motiu de la celebració de l'objecte del present conveni, a través de les funcionalitats de les quals siguen titulars, compleixen el que es disposa en el Reglament UE/679/2016, de 27 d'abril, general de protecció de dades, en la Llei orgànica 3/2018, de 5 de desembre, de protecció de dades personals i garantia dels drets digitals i altra legislació concordant i aplicable en aquesta matèria.  
  
I, en prova de conformitat, les parts atorgants signen el present document,  
  
El conseller d'Economia Sostenible, Sectors Productius, Comerç i Treball: Rafael Climent González.  
El alcalde president de l'Ajuntament d'Alacant: Luís Barcala Sierra.